CELEX: 62013TN0491
Language: hu
Date: 2013-09-11 00:00:00
Title: T-491/13. sz. ügy: 2013. szeptember 11-én benyújtott kereset — Perfetti Van Melle Benelux kontra OHIM — Kraft Foods Global Brands (TRIDENT PURE)

23.11.2013   
            
            
               HU
            
            
               Az Európai Unió Hivatalos Lapja
            
            
               C 344/60
            
         2013. szeptember 11-én benyújtott kereset — Perfetti Van Melle Benelux kontra OHIM — Kraft Foods Global Brands (TRIDENT PURE)
   (T-491/13. sz. ügy)
   2013/C 344/110
   A keresetlevél nyelve: angol
   
      Felek
   
   
      Felperes: Perfetti Van Melle Benelux BV (Breda, Hollandia) (képviselő: P. Perani, G. Ghisletti és F. Braga ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Kraft Foods Global Brands LLC (Northfield, Egyesült Államok)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) negyedik fellebbezési tanácsának az R 706/2012-4. sz. ügyben 2013. július 9-én hozott határozatát; és
            
         
               —
            
            
               az alperest kötelezze a jelen eljárás költségeinek viselésére, és az eljárásban részt vevő másik felet kötelezze a jelen eljárás költségeinek, valamint a fellebbezési tanács előtti eljárásban felmerült költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a fellebbezési tanács előtti eljárásban részt vevő másik fél.
   
      Az érintett közösségi védjegy: a 30. osztályba tartozó árukra vonatkozó „TRIDENT PURE” szóvédjegy — a 9 352 642. sz. közösségi védjegy.
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: a 30. osztályba tartozó árukra vonatkozó, a „PURE WHITE” szóelemeket tartalmazó fekete-fehér ábrás védjegy — 6 771 869. sz. közösségi védjegy; a 30. osztályba tartozó árukra vonatkozó, a „mentos PURE FRESH PURE BREATH” szóelemeket tartalmazó fekete-fehér ábrás védjegy — 8 813 487. sz. közösségi védjegy; a 30. osztályba tartozó árukra vonatkozó, a „PURE” szóelemet tartalmazó fehér, világoskék, kék és zöld ábrás védjegy — 9 291 634. sz. közösségi védjegy; a 30. osztályba tartozó árukra vonatkozó „PURE FRESH” szóvédjegy — 63 431 610. sz. francia védjegy; a 30. osztályba tartozó árukra vonatkozó, a „mentos PURE FRESH” szóelemeket tartalmazó ábrás védjegy a kék és a fehér különböző árnyalataiban — 932 886. sz., Bulgáriában, a Cseh Köztársaságban, Dániában, Németországban, Görögországban, Spanyolországban, Franciaországban, Magyarországon, Lengyelországban, Portugáliában, Szlovéniában, Szlovákiában, Finnországban és Svédországban hatályos nemzetközi védjegy; a 30. osztályba tartozó árukra vonatkozó, a „mentos PURE FRESH” szóelemeket tartalmazó fekete-fehér ábrás védjegy — 1 280 532. sz. olasz védjegy; a 30. osztályba tartozó árukra vonatkozó, a „mentos PURE FRESH” szóelemeket tartalmazó ábrás védjegy a a kék és a fehér különböző árnyalataiban — 820 421. sz. Benelux védjegy; a 30. osztályba tartozó árukra vonatkozó „mentos PURE WHITE” szóelemeket tartalmazó fekete-fehér ábrás védjegy — 864 652. sz. Benelux védjegy.
   
      A felszólalási osztály határozata: a felszólalási osztály a felszólalásnak helyt adott.
   
      A fellebbezési tanács határozata: a fellebbezési tanács a fellebbezésnek helyt adott, és elutasította a felszólalást.
   
      Jogalapok: a 207/2009/EK rendelet 8. cikke (1) bekezdése b) pontjának megsértése.